CELEX: 62006TN0251
Language: mt
Date: 2008-07-15 00:00:00
Title: Kawża T-251/06: Rikors ippreżentat fil- 15 ta' Lulju 2008 — Meyer-Falk vs Il-Kummissjoni

13.9.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 236/14
            
         Rikors ippreżentat fil-15 ta' Lulju 2008 — Meyer-Falk vs Il-Kummissjoni
   (Kawża T-251/06)
   (2008/C 236/23)
   Lingwa tal-kawża: Il-Ġermaniż
   Partijiet
   
      Rikorrent: Thomas Meyer-Falk (Bruchsal, il-Ġermanja) (rappreżentant: S. Crosby, solicitor)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrent
   
               —
            
            
               tannulla d-deċiżjoni kkontestata;
            
         
               —
            
            
               tikkundanna lill-Kummmissjoni għall-ispejjeż.
            
         Motivi u argumenti prinċipali
   Ir-rikorrent jikkontesta d-deċiżjoni tal-Kummissjoni tas-6 ta' Novembru 2006, li biha ġie rrifjutat l-aċċess għal żewġ dokumenti dwar il-ġlieda kontra l-kriminalità organizzata u r-riforma tal-Ġustizzja fil-Bulgarija. Qabel ma tressaq ir-rikors, ir-rikorrent ressaq talba għal għajnuna legali, li l-Qorti tal-Prim'Istanza laqgħet permezz ta' deċiżjoni tal-21 ta' Jannar 2008.
   In sostenn tar-rikors tiegħu, fl-ewwel lok ir-rikorrent jgħid essenzjalment li l-konvenuta kisret il-prinċipju ta' amministrazzjoni tajba, peress li l-applikazzjoni tar-rikorrent għal aċċess għal dokumenti ġiet rifjutata, minkejja li d-dokumenti kienu aċċessibbli għall-pubbliku bl-eċċezzjoni tar-rikorrent.
   Fit-tieni lok, ir-rikorrenti jsostni li l-applikazzjoni ta' l-Artikolu 4(1)(a) u (b) kif ukoll ta' l-Artikolu 3(3) tar-Regolament (KE) Nru 1049/2001 (1) hija vvizzjata b'abbuż manifest ta' poter.
   
      (1)  Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU L 145, p. 43).